Stikkontakt

En **stikkontakt** er en fastmontert elektrisk kontakt, eller en ende av en skjøtekabel, med hull der et støpsel (kontaktplugg) kan plugges inn. Stikkontakten er hunndelen og støpslet er hanndelen. Begrepet benyttes vanligvis om kontakter som muliggjør tilkobling til det offentlige strømnettet. Stikkontakter finnes for eksempel på vegguttak, skjøtekabler og grenuttak.

I Norge benyttes stikkontakter med 230 volt spenning (50 hertz vekselstrøm) i vanlige hus. Blant produsenter av stikkontakter i Norge er ELKO, Norwesco og  Etman. Designet på en stikkontakt varierer blant annet etter land, spenning og type ustyr som er ment å kunne kobles til. Noen typer stikkontakter, som for eksempel den nye europeiske Schuko-standarden, har en fordypning som bidrar til å minske risikoen for elektrisk støt når en plugg bare er delvis satt inn.

## Sikkerhetsutfordringer
### Sikring
Stikkontakter er vanligvis kablet ut fra et sikringsskap til ulike punkter i husets vegger. Sikringene skal sørge for at strømmen blir brutt hvis det er for høyt strømtrekk i forhold til det anlegget er dimensjonert for, og dermed hindre overbelastning i forhold til det de strømførende ledningene er dimensjonert for. Tørketromler og andre store apparater trenger sikringer med høyere kapasitet, enten 15 eller 16 Ampere sikring. I dag brukes det stort sett automatsikringer som kan vippes opp igjen med en bryter når årsaken til feilen er funnet. Før i tiden ble brukt smeltesikring som måtte byttes ut hvis den røk.

### Jordfeilbryter
Jordfeilbryter er en sikkerhetsmekanisme som kan installeres på en elektrisk installasjon for å overvåke lekkasjestrømmer mot jord og dermed beskytte personer mot støt.

### Jordet eller ujordet stikkontakt?
Norske forskrifter krever i dag at alle nye installasjoner skal ha jordede stikkontakter (med unntak av eurostikk-uttak), men på grunn av at det er forbudt å blande jordede og u-jordede kontakter (med unntak av stikkontakt til varmepumpe som skal ha jordet stikkontakt uansett -og kun brukes til dette) skal det fortsatt brukes u-jordet stikkontakt når det monteres flere nye stikkontakter i eldre hus. Man oppfordres til å bytte ut eldre stikkontakter til jordet type når dette er mulig. Det krever da at en jordleder trekkes til hver stikkontakt og forbindes til jordingsskinnen i sikringsskapet. Det er mulig å gjøre dette rom for rom, så lenge man ikke blander u-jordede og jordede kontakter i samme rom.


Fil:Schutzkontakte steckdose.jpg|Schuko vegguttak (CEE 7/3, tysk) som nå brukes i de fleste europeiske land. De røde sirklene markerer jordingspinnene.
Fil:French-power-socket.jpg|Fransk jordet vegguttak (CEE 7/5).
Fil:Stopcontact.jpg|Nyere europeisk ujordet stikkontakt (CEE 7/1) som aksepterer både ujordede (CEE 7/2) og jordede plugger (CEE 7/4, CEE 7/6 og CEE 7/7).
Fil:Meißen (DerHexer) 2010-10-17 041.jpg|Skjøtekabel med 9 stikkontakter
Fil:Schnur-Tretschalter a.jpg|Skjøtekabel med en stikkontakt


### Oversiktstabell

Bokstavene i tabellen under er hentet fra den Internasjonale Elektrotekniske Kommisjonens nettsted som gir klassifikasjonsbokstaver som ligner oversikten til det amerikanske handelsdepartementet. Bokstavinndelingen er lite detaljert og gir kun en grov oversikt over mekanisk kompatibilitet. De fleste typer husholdsningskontakter dekkes av en av bokstavene.

;Type A og B i USA:
Spenningen i USA er 120&nbsp;V / 60&nbsp;Hz. Nesten alle bygninger i USA har stikkontakter som aksepterer både ujordet (2 pin) og jordet (3 pin) støpsel. Amerikanske stikkontakter har polarisering ved at det er forskjellig størrelse på de to strømførende pinnene (line og neutral). Den amerikanske standarden for stikkontakt og støpsel er anbefalt av IEC i standard 60906-2 på generell basis for 120 V / 60&nbsp;Hz installasjoner. Lignende standarder brukes også i Mexico, Panama, Mellom-Amerika, Karibia, nordlige Sør-Amerika (Colombia, Ecuador, Venezuela, i deler av Brasil), til en liten grad i Japan, Taiwan, Filippinene og Saudi-Arabia.

Selv om det er mest vanlig med 110 V i USA så er større apparater som komfyr eller tørketromler faktisk ofte installert med egne 220 V uttak.


Domestic AC Type B USA.jpg|Amerkansk NEMA 5-15 plugg til venstre og stikkontakt til høyre. Denne stikkontakten følger orienteringen beskrevet i standarden.
NEMA 5-15 Outlet 120V-15A.jpg|Amerikansk jordet stikkontakt i den vanligste retningen, som egentlig er opp ned i forhold til standarden.


; Type A og B i Japan:
Stømnettet i Japan er 100&nbsp;V og enten 50 eller 60&nbsp;Hz avhengig av hvor man befinner seg. Japanske støpsel og plugger (standard «JIS C 8303» for både type A og B) er lignende, men ikke lik de amerikanske typene (standard «NEMA 1-15 P» for type A, «NEMA 5-15 P» for type B). For det første er japanske stikkontakter upolariserte, som betyr at pinnene er like store og det har dermed ikke har noe å si hvilken retning pluggen settes inn. Polariserte amerikanske plugger vil derimot ikke kunne settes inn i en japansk upolarisert plugg. For det andre er vegguttak i Japan nesten utelukkende ujordet (2 pinner), og vil ikke akseptere en amerikansk jordet 3 pins plugg.

Jordet stikkontakt finnes stort sett bare på klimaanlegg, bad og kjøkken. Fra 2005 stilles det krav til at nye hus bygges med jordet stikkontakt for bad og kjøkken, men selv i disse nyere husene er det vanlig med bare ujordet stikkontakt ellers i huset. Mens jordet 3 pins vegguttak formelt sett er en standard i Japan sees den ytterst sjeldent. Istedenfor er det vanlig å ha et 2 pins uttak pluss et separat tilkoblingspunkt hvor man kan skru på egen løs jordingsledning.

Mangelen på 3 pins jordet stikkontakt kan skape problemer for turister som ønsker å koble til utenlands jordet utstyr (som f.eks. europeisk utstyr med Schuko-plugg) ettersom det stilles krav til at reiseadaptere for jordet utstyr ikke skal tillate tilkobling til ujordet vegguttak. Man må derfor kjøpe en overgang med løs jordingsledning. Det finnes også såkalte "juksplugger" som gjør at man kan koble jordet utstyr til ujordet uttak, men slike overganger kan være farlig avhengig av hvilket utstyr som kobles til, og er i gråsonen eller forbudt i enkelte land.


File:OutletPlug.jpg|**Øverst**: Vanlig ujordet japansk stikkontakt (uoffisielt kalt "Type A"). **Nederst**: Vanlig jordet japansk stikkontakt. Dette vegguttaket aksepterer bare en to-pins plugg, men har mulighet for tilkobling av egen jordingsleder nederst.
File:Japanese air conditioner electrical outlet.jpg|En mindre vanlig jordet japansk stikkontakt (uoffisielt kalt "Type B"). Dette vegguttaket kan enten akseptere vanlig tre-pins amerikansk plugg, eller vanlig japansk plugg med to pinner (med eller uten egen jordingsledning).
File:Cheater plug edited.jpg|En "juksplugg" (*engelsk*: «Cheater plug»), et gråsoneprodukt som gjør at man kan koble en jordet (3 pin) stikkontakt til i et japansk ujordet støpsel (2 pin). Slike overganger kan være farlige avhengig av utstyr som kobles til, og er i gråsonen eller forbudt i enkelte land.


;Type C:
Type C pluggen er også kalt «europlug», og brukes til ujordet utstyr i Europa og mange andre steder i verden.

;Type D:
Type D er en jordet kontakt som brukes til 220 / 230 V i India, Sri Lanka, Nepal, Namibia og en del andre land.

;Type E:
Type E er en jordet plugg som brukes i Frankrike, Belgia, Polen, Slovakia, Tunisia og en del andre land.

;Type F:
Type F, også kjent som Schuko, er en jordet plugg som brukes i Tyskland, Østerrike, Nederland, Norge og en del andre land.

;Type G:
Type G brukes i Storbritannia, Irland, Kypros, Malta, Malaysia, Singapore, Hongkong og en del andre land. Pluggen brukes til 220, 230 og 240 V i alle land, unntatt Belize hvor den brukes både til 110 og 220 V.

;Type H:
Type H brukes bare i Israel og på vestbredden hvor strømnettet er 230 V / 50&nbsp;Hz. Eldre utstyr har tre flate pinner, mens nyere utstyr tre runde pinner. Mange nyere vegguttak vil også akseptere type C ujordet europlugg, men er egentlig for trange for type E og F Schuko-plugger.

I tillegg til type H brukes også type C og M i Israel.

;Type I:
Type I 
brukes i Australia, New Zealand, Kina, Papua New Guinea, Argentina og en del andre land. Pluggen har V-formede flatpinner, tre for jordet plugg og to for ujordet plugg. Pluggen brukes bare til 220, 230 og 240 V systemer, bortsett fra Amerikansk Samoa som har 120 V.

;Type J:
Type J brukes i Sveits, Liechtenstein og et par andre land. Pluggen brukes bare til 230 V systemer, bortsett fra Madagascar som bruker den til både 127 og 220 V. Ujordet type C europlugg passer i type J.

Type J ligner på den sørafrikanske type N, men forskjellige dimensjoner og plassering av jordingspinnen gjør at de to standardene ikke går om hverandre.

;Type K:
Type K brukes i Danmark, Grønland og et par andre land.

;Type L;
Type L brukes i Italia og et par andre land. Det finnes en stor og en liten versjon av L-pluggen for forskjellige strømstyrker og som passer i egne stikkontakter. I Italia brukes det i økende grad kombikontakter som både aksepterer type C europlugg, type E og F Schuko, samt begge type L pluggene.

;Type M:
Type M brukes i Sør-Afrika (gammel standard), Swaziland, Lesotho og et par andre land.

;Type N:
Type N ble foreslått av IEC i 1986 til å bli en verdensstandard (IEC 60906-1) for alle systemer mellom 200 og 250&nbsp;V, men har sålangt bare blitt tatt i bruk av Sør-Afrika. De sørafrikanske myndighetene gjorde dette til den foretrukne pluggen i 2013, og har anslått de vil være ferdige med å konvertere til den nye standarden en gang mellom 2025 og 2035.

Brasil bruker en veldig lik plugg som hovedstandard på nye anlegg, men denne har noen små forskjeller fra IEC-standarden og brukes i Brasil både for 127 og 220&nbsp;V.


SANS 164-1 & 164-2 sockets.jpg|Sørafrikansk stikkontakt med uttak for både SANS 164-1 (gammel) og SANS 164-2 (ny) standard


## Se også
* Støpsel
* Bryter
* Skjøtekabel
* Kabel
* Adapter
* Sikring
* Sikringsskap
* Jordfeilbryter
* Frekvensomformer
* Transformator

## Referanser


## Eksterne lenker
* Elfag - fagstoff innen elektro, humor og almenn interesse
* skyscanner.no - Alt du trenger vite om internasjonale stikkontakter og reiseadaptere